
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 457 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση, έγκριση και προκήρυξη διενέργειας έρευνας 

των Στερεών Βιομηχανικών Αποβλήτων . 1 

Ανάθεση, έγκριση και προκήρυξη διενέργειας στατιστι¬ 
κών ερευνών στον Τομέα Μεταφορών - Αποθηκεύ¬ 
σεων - Επικοινωνιών {τίτλος θ, ΝΑΟΕ αναθ. 1) .. 2 
Συμπλήρωση της απόφασης αριθ. 7384/Γ-291/ 
21.4.1997 με θέμα «Ανάθεση, έγκριση και προκή¬ 
ρυξη διενέργειας έρευνας για την ενημέρωση του 
Μητρώου Επιχειρήσεων», όπως αυτή τροποποιή¬ 
θηκε με την απόφαση αριθ. 21763/Γ-1122/ 

17.12.97 . 3 

Πρακτική άσκηση σπουδαστών α) στο ΤΕΙ Πειραιά 
{Τμήμα Διοικητικών Υποθέσεων) β) στο Πανεπιστή¬ 
μιο Αθηνών. 4 

Μεταφορά οργανικής θέσης του Υπουργείου Εσωτερι¬ 
κών Δημόσιας Διοίκησης και Αποκέντρωσης στην 
Περιφέρεια Ανατολικής Μακεδονίας - Θράκης. 
Ένταξη σε αντίστοιχη θέση και κατάταξη σε βαθμό, 
υπαλλήλου που μεταφέρθηκε στην Περιφέρεια 


Ανατολικής Μακεδονίας - Θράκης . 5 

Τροποποίηση Οργανισμού Εσωτερικής Υπηρεσίας Κοι¬ 
νότητας Κτιμένης Ν. Καρδίτσας . 6 

Τροποποίηση Οργανισμού Εσωτερικής Υπηρεσίας 
Συνδέσμου Ύδρευσης Καρδίτσας - Σοφάδων και 

πέριξ Κοινοτήτων Ν. Καρδίτσας . 7 

Σύσταση δημοτικού Νομικού Προσώπου με την επωνυ¬ 
μία «Δημοτικός Παιδικός Σταθμός» στο Δήμο Αγίου 
Αθανασίου του Ν. Θεσσαλονίκης . 8 


Τροποποίηση της συστατικής πράξης της Δημοτικής 
Αναπτυξιακής Επιχείρησης Κουφαλίων (Δ.Α.Ε.Κ.) 

Ν. Θεσσαλονίκης . 9 

Αναπροσαρμογή της εφάπαξ αποζημίωσης των φορτ/ 
τών που υπάγονται στο ΚΑΦ ΞΗΡΑΣ ΡΟΔΟΥ —10 
Τροποποίηση της 1747/29.4.91 απόφασης του Νο¬ 
μάρχη Άρτας . 

Διορθώσεις Σφαλμάτων 

Διόρθωση σφάλματος στη δημοσίευση της 1/1997 
αστυνομικής διάταξης του Δ/ντή της Δ/νσης Αστυ¬ 
νομίας Θεσ/νίκης .12 


15 Μαΐου 1998 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 6112/Γ-1049 (1) 

Ανάθεση, έγκριση και προκήρυξη διενέργειας έρευνας 
των Στερεών Βιομηχανικών Αποβλήτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΓΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/60 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β. του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση με αριθμό 1107147/1239 006Α7 
4,10.96 με θέμα: «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών». 

2. Την απόφαση του Συμβουλίου της Ευρωπαϊκής Ένω¬ 
σης σχετικά με το πρόγραμμα-πλαίαιο για τις δράσεις προ¬ 
τεραιότητας στον τομέα στατιστικής πληροφόρησης 1993 
- 1997 (93/464/ΕΟΚ-ί 219). 

3. Την Κοινή Υπουργική Απόφαση 69728/824/96 {ΦΕΚ 
358 τ.Β') με θέμα: «Μέτρα και όροι για τη διαχείριση των 
στερών αποβλήτων». 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ. ΕΣΥΕ (ειδ. φορέας 13-610 και ΚΑΕ 0711), 
ύψους 28.000.000 δρχ. για τα οικονομικά έτη 1998 και 
1999. 














4856 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συγκεκριμένα: 26.500.000 δρχ. για το οικονομικό έτος 

1998 και 

1.500.000 δρχ. για το οικονομικό έτος 1999. 
α. Κατά το οικονομικό έτος 1998 θα δαπανηθούν: 

500.000 δρχ. ΚΑΕ 0711 (ειδ. φορέας 13-610) και 

26.000.000 δρχ. από το Πρόγραμμα των Δημοσίων 
Επενδύσεων του έτους 1998. 

β. Κατά το οικονομικό έτος 1999 θα δαπανηθούν: 

500.000 δρχ. με ΚΑΕ 0711 {ειδ. φορέας 13 - 610) και 

1.000.000 δρχ. από το Πρόγραμμα των Δημοσίων Επεν¬ 
δύσεων του έτους 1999. 

Η δαπάνη των 27.000.000 δρχ. που θα βαρύνει το Πρό¬ 
γραμμα των Δημοσίων Επενδύσεων για τα έτη 1998 και 

1999 θα καλυφθεί από το Επιχειρησιακά Πρόγραμμα 
«Κλεισθένης» για την αναδιοργάνωση της Δημόσιας Διοί¬ 
κησης που χρηματοδοτείται κατά 50% από την Ε.Ε. 

5. Τις σχετικές εισηγήσεις με αριθ. Θ6-1396/ 
25.11.1997 και Θ6-1455/3.12.1997 του ΤμήματοςΣτα- 
τιστικών Οικισμού, Περιβάλλοντος και Δημοσίων Έργων 
της Δ/νσης Διανεμητικού Εμπορίου και Υπηρεσιών της 
Γ.Γ. ΕΣΥΕ, αποφασίζουμε: 

1. α. Αναθέτουμε στο Τμήμα Στατιστικών Οικισμού, Πε¬ 
ριβάλλοντος και Δημοσίων Έργων της Δ/νσης Διανεμητι¬ 
κού Εμπορίου και Υπηρεσιών της Γ.Γ. ΕΣΥΕ τη διενέργεια 
της έρευνας των Στερεών Βιομηχανικών Αποβλήτων, με 
έτος αναφοράς των στοιχείων το έτος 1997. 

β. Εγκρίνουμε και προκηρύσσουμε τη διεξαγωγή της 
έρευνας αυτής από το Τμήμα Στατιστικών Οικισμού, Περι¬ 
βάλλοντος και Δημοσίων Έργων της Δ/νσης Διανεμητικού 
Εμπορίου και Υπηρεσιών της Γ.Γ. ΕΣΥΕ εντός των έτων 
1998 και 1999. 

2. Σκοπός της έρευνας είναι η κάλυψη των εθνικών και 
κοινοτικών αναγκών σε στατιστική πληροφόρηση στον το¬ 
μέα της παραγωγής και διάθεσης των βιομηχανικών απο¬ 
βλήτων. 

3. Μονάδα έρευνας είναι το βιομηχανικό κατάστημα και 
το μητρώο που θα χρησιμοποιηθεί βασίζεται στην απο- 
γραφή των καταστημάτων του έτους 1998, όπως αυτό 
έχει ενημερωθεί από τις διενεργούμενες Ετήσιες Βιομη¬ 
χανικές Έρευνες. 

Η έρευνα θα είναι απογραφική για τα καταστήματα με 
μέση ετήσια απασχόληση 100 ατόμων και άνω και δειγμα¬ 
τοληπτική για τα καταστήματα με μέση ετήσια απασχό¬ 
ληση κάτω των 100 ατόμων. 

4. Η έρευνα θα αρχίσει το Α’ εξάμηνο του 1998 και θα 
περατωθεί στις 31.12.1999. 

Τα αντικείμενα των εργασιών για το έτος 1998 είναι: 

Η επιλογή του δείγματος, ο επανασχεδιασμός του ερω¬ 
τηματολογίου, η εκπαίδευση προσωπικού, η αποστολή 
των ερωτηματολογίων - οδηγιών, η διεξαγωγή της έρευ¬ 
νας και η έναρξη της συλλογής των ερωτηματολογίων. 

Για το έτος 1999 αντικείμενα εργασιών ορίζονται: 

Η ολοκλήρωση της συλλογής των ερωτηματολογίων, η 
επεξεργασία και ο έλεγχος αυτών, η εισαγωγή δεδομέ¬ 
νων, η κατάρτιση των τελικών πινάκων και η εξαγωγή των 
τελικών συμπερασμάτων. 

5. Τα όργανα που θα χρησιμοποιηθούν για τη διενέργεια 
της έρευνας θα είναι υπάλληλοι της Γ.Γ. ΕΣΥΕ, μόνιμοι και 
με σύμβαση Ι.Δ., με δυνατότητα μετακίνησης εκτός 
έδρας, εφόσον κριθεί απαραίτητο καθώς επίσης και ιδιώ¬ 
τες - συνεργάτες, οι οποίοι θα απασχοληθούν κατά το 
στάδιο της συλλογής των στοιχείων. 


6. Ο αριθμός των ιδιωτών - συνεργατών και η αμοιβή 
τους θα καθορισθεί με νεότερη απόφαση των Υπουργών 
Εθνικής Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ X. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Κ. ΛΑΛΙΩΤΗΣ 

- *- 

Αριθ. 6111/Γ-1088 (2) 

Ανάθεση, έγκριση και προκήρυξη διενέργειας στατιστικών 

ερευνών στον Τομέα Μεταφορών - Αποθηκεύσεων - 

Επικοινωνιών (τίτλος θ, ΝΑΟΕ αναθ. 1). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β, του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081 /92 και του άρ¬ 
θρου 1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση με αριθμό 1107147/1239/006Α7- 
4.10.96 του Υπουργού Οικονομικών με θέμα: «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Τον Κανονισμό (ΕΚ. ΕΥΡΑΤΟΜ) αριθ. 58/97 του 
Συμβουλίου της 20ής Δεκεμβρίου 1996 για τις στατιστι¬ 
κές διάρθρωσης των επιχειρήσεων. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ. ΕΣΥΕ (ειδ, φορέας 13 - 610, ΚΑΕ 0711) και 
του Προγράμματος των Δημοσίων Επενδύσεων του έτους 
1998 συνολικού ύψους 62.000.000 δρχ.) και συγκεκρι¬ 
μένα για το οικονομικό έτος 1998: 

α) 2.000.000 δρχ. στον ΚΑΕ 0711 (ειδ. φορέας 13 - 
610) και 

β) 60.000.000 δρχ. από το Πρόγραμμα των Δημοσίων 
Επενδύσεων του έτους 1998. 

Η δαπάνη των 60.000.000 δρχ. θα καλυφθεί από το 
Επιχειρησιακό Πρόγραμμα «Κλεισθένης» για την αναδιόρ- 
γανωση της Δημόσιας Διοίκησης, το οποίο χρηματοδοτεί¬ 
ται κατά 50% από την Ε.Ε. 

4. Τις σχετικές εισηγήσεις με αριθ. Θ2-1456/ 
3.12.1997 και Θ2-1462/5.12.97 του Τμήματος Στατιστι- 

κών Μεταφορών και Επικοινωνιών της Δ/νσης Διανεμητι¬ 
κού Εμπορίου και Υπηρεσιών και τη σύμφωνη γνώμη της 
Δ/νσης Μεθοδολογίας και Προγράμματος της Γ.Γ. ΕΣΎΕ, 
αποφασίζουμε: 

Ι.α. Αναθέτουμε στα Τμήμα Στατιστικών Μεταφορών 
και Επικοινωνιών της Δ/νσης Διανεμητικού Εμπορίου και 
Υπηρεσιών της Γ.Γ. ΕΣΥΕ τη διενέργεια ερευνών στον Το¬ 
μέα των Μεταφορών - Αποθηκεύσεων - Επικοινωνιών {τί¬ 
τλος θ. ΝΑΟΕ Ρβν. 1), με έτη αναφοράς των στοιχείων τα 
έτη 1995, 1996 και 1997. 

Συγκεκριμένα, αναθέτουμε στο Τμήμα Στατιστικών Με¬ 
ταφορών και Επικοινωνιών τις εξής έρευνες: 

έρευνα επί της δραστηριότητας των ΤΑΧΙ της Χώρας 
(κωδικός κλάδου 60.22 «εκμετάλλευση ΤΑΧΙ» της στατ. 
ταξινόμησης ΝΑΟΕ Ρβν. 1). 

έρευνα επί των Χερσαίων Επιβατικών Μεταφορών της 
Χώρας {κωδικός κλάδου 60.23 «άλλες χερσαίες μεταφο¬ 
ρές» της στατ. ταξινόμησης ΝΑΟΕ Ρεν. 1). 

έρευνα επί των Οδικών Εμπορευματικών Μεταφορικών 
Επιχειρήσεων της Χώρας (κωδικός κλάδου 60.24 «οδικές 
μεταφορές εμπορευμάτων» της στατ. ταξινόμησης ΝΑΟΕ 
Ρεν. 1) 

έρευνα επί των Επιχειρήσεων Αποθήκευσης Φορτίων 
της Χώρας (κωδικός κλάδου 63.12 «αποθήκευση» της 
στατ. ταξινόμησης ΝΑΟΕ Ρεν. 1). 

έρευνα επί των Ταξιδιωτικών Πρακτορείων της Χώρας 
(κωδικός κλάδου 63.30 «δραστηριότητες ταξιδιωτικών 
πρακτορείων και επιχειρήσεων οργανωμένων εκδρομών» 
της στατ. ταξινόμησης ΝΑΟΕ Ρβν. 1). 
έρευνα επί της δραστηριότητας των Ιδιωτικών Ταχυδρομι- 
κών Γραφείων (οουπβτε) της Χώρας (κωδικός κλάδου 
64.12 «ταχυδρομικές δραστηριότητες εκτός από τις δρα¬ 
στηριότητες των εθνικών ταχυδρομείων» της στατ. ταξινό¬ 
μησης ΝΑΟΕ Ρβν. 1). 

β. Εγκρίνουμε και προκηρύσσουμε τη διεξαγωγή των 
ανωτέρω ερευνών από το Τμήμα Στατιστικών Μεταφορών 
και Επικοινωνιών της Δ/νσης Διανεμητικού Εμπορίου και 
Υπηρεσιών της Γ.Γ. ΕΣΥΕ εντός του 1998. 

2. Σκοπός των ερευνών είναι η συγκέντρωση στατιστι¬ 
κών στοιχείων επί των χρηματοοικονομικών χαρακτηριστι¬ 
κών του κλάδου «Μεταφορές - Αποθήκευση - Επικοινω¬ 
νίες» (τίτλος θ. ΝΑΟΕ Ρβν. 1) και η δημιουργία κοινού 
πλαισίου για τη συλλογή, την κατάρτιση και την αξιολό¬ 
γηση των κοινοτικών στατιστικών, καθώς και η εναρμόνιση 
των συλλεγομένων στοιχείων με τα αντίστοιχα στατιστικά 
στοιχεία των υπολοίπων κρατών - μελών της Ε.Ε., ώστε να 
αναπτυχθούν συγκρίσιμες, πλήρεις και αξιόπιστες στατι¬ 
στικές πηγές, σχετικά με τη διάρθρωση, την ανταγωνιστι¬ 
κότητα, τις δραστηριότητες και τις επιδόσεις των επιχει¬ 
ρήσεων εντός της Κοινότητας. 

3. Ο σχεδιασμός των ερευνών θα γίνει σε επίπεδο γεω¬ 
γραφικής περιφέρειας (Υ.Π.Α.). 

Οι έρευνες θα είναι δειγματοληπτικές, εκτός της έρευ¬ 
νας επί της δραστηριότητας των Ιδιωτικών Ταχυδρομικών 
Γραφείων (οουπβτε), η οποία θα είναι απογραφική. 

Το μητρώο, επί του οποίου θα βασισθεί ο σχεδιασμός 
των εν λόγω ερευνών, είναι το μητρώο που έχει καταρτίσει 
η ΕΣΥΕ από Διοικητικές πηγές (Φ.Π.Α. κ.λπ.) και έχει ενη¬ 
μερώσει με νεότερα στοιχεία. 

Ειδικά για την έρευνα επί της δραστηριότητας των ΤΑΧΙ, 
θα χρησιμοποιηθεί το σχετικό μητρώο από τη Δ/νση Πλη¬ 
ροφορικής του Υπουργείου Μεταφορών και Επικοινω¬ 
νιών. 


Το μέγεθος του δείγματος θα είναι: 

10% επί συνόλου 33.000 ΤΑΧΙ (περίπου 3.000 μονά¬ 
δες) για την έρευνα επί της δραστηριότητας των ΤΑΧΙ, με 
ερευνώμενη μονάδα το επιβατικό αυτοκίνητο Δ.Χ. (ΤΑΧΙ). 

15% σε συνολικό πληθυσμό 5.000 επιχειρήσεων (περί¬ 
που 800 μονάδες) για την έρευνα επί των Χερσαίων Επι¬ 
βατικών Μεταφορών, με ερευνώμενη μονάδα την επιχεί¬ 
ρηση του κλάδου. 

15% σε συνολικό πληθυσμό 6.500 επιχειρήσεων (περί¬ 
που 1.000 μονάδες) για την έρευνα επί των Οδικών Εμπο¬ 
ρευματικών Μεταφορικών Επιχειρήσεων, με ερευνώμενη 
μονάδα τη μεταφορική εμπορευματική επιχείρηση του Ν. 
383/1976. 

15% σε συνολικό πληθυσμό 5.000 επιχειρήσεων (περί¬ 
που 800 μονάδες), για την έρευνα επί των Επιχειρήσεων 
Αποθήκευσης Φορτίων, με ερευνώμενη μονάδα την επι¬ 
χείρηση αποθηκεύσεων. 

10% σε συνολικό πληθυσμό 9.500 επιχειρήσεων (περί¬ 
που 1.000 μονάδες) για την έρευνα επί των Ταξιδιωτικών 
Πρακτορείων, με ερευνώμενη μονάδα το Ταξιδιωτικό 
Πρακτορείο. 

Για την έρευνα των Ιδιωτικών Ταχυδρομικών Γραφείων 
(οουπβτδ), η οποία θα είναι απογραφική, μονάδα έρευνας 
ορίζεται η επιχείρηση και θα ερευνηθούν 100 περίπου 
επιχειρήσεις του κλάδου. 

Έτη αναφοράς των στοιχείων, για όλες τις έρευνες, θα 
είναι τα έτη 1995, 1996 και 1997. 

4. Οι ανωτέρω έρευνες θα διεξαχθούν κατά τη διάρκεια 
του 1998 και θα ολοκληρωθούν εντός του α' εξαμήνου του 
1999. 

Αναλυτικά, 

- έως τις 30.4,98 θα ολοκληρωθούν οι μεθοδολογικές 
εργασίες, όπως ο σχεδιασμός των ερευνών και των ερω¬ 
τηματολογίων, η επιλογή των δειγμάτων κ.λπ. 

- έως 31.5.98 θα έχουν γίνει οι εκπαιδεύσεις των ερευ¬ 
νητών και η αποστολή των ερωτηματολογίων στις επιχει¬ 
ρήσεις. 

- τον Ιούνιο του 1998 θα αρχίσει η διεξαγωγή των ερευ¬ 
νών, οι οποίες θα περατωθοϋν έως τις 31.10.98. 

- η επεξεργασία των στοιχείων, η εξαγωγή των τελικών 
συμπερασμάτων και η αποστολή των στοιχείων στη ΕίΙ- 
Β08ΤΑΤ θα ολοκληρωθεί εντός του εξαμήνου από τη 
λήξη των ερευνών, δηλ. έως τις 30.6.1999. 

5. Τα όργανα, τα οποία θα χρησιμοποιηθούν κατά τη 
διάρκεια των ερευνών, θα είναι: 

α) υπάλληλοι της Γ.Γ. ΕΣΥΕ, μόνιμοι και με σχέση εργα¬ 
σίας Ι.Δ.Α.Χ., με δυνατότητα μετακίνησης εντός και εκτός 
έδρας, εφόσον κριθεί απαραίτητο. 

β) ιδιώτες συνεργάτες, οι οποίοι θα απασχοληθούν κατά 
το στάδιο της συλλογής των στοιχείων. 

6. Ο αριθμός και η αμοιβή των ιδιωτών - συνεργατών θα 
καθορισθεί με νεότερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίομ 1998 

Ο» ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΏΝΙΟΥ X. ΧΡΙΣΤΟΔΟΥΛΑΚΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 
-♦- 

Αριθ. 6113/Γ-93 (3) 

Συμπλήρωση της απόφασης αριθ. 7384/Γ-291/- 
21.4.1997 με θέμα «Ανάθεση, έγκριση και προκήρυξη 
διενέργειας έρευνας για την ενημέρωση του Μητρώου 
Επιχειρήσεων», όπως αυτή τροποποιήθηκε με την από¬ 
φαση αριθ. 21763/Γ-1122/17.1 2.97. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β. του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081 /92 και του άρ¬ 
θρου 1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση με αριθμό 1107147/1239/006Α7 
4.10.96 του Υπουργού Οικονομικών με θέμα: «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Την κοινή υπουργική απόφαση των Υπουργών Εθνι¬ 
κής Οικονομίας και Οικονομικών με αριθ. 7384/Γ-291/ 
21.4.1997 και θέμα «Ανάθεση, έγκριση και προκήρυξη 
διενέργειας έρευνας για την ενημέρωση του Μητρώου 
Επιχειρήσεων» (ΦΕΚ 374/τ.Β712.5.1997), όπως αυτή 
τροποποιήθηκε με την υπ’ αριθ. 21763/Γ-1122/17.12.97 
απόφαση (ΦΕΚ 1234/Τ.Β731.12.97). 

3. Το γεγονός ότι από τις διατάξεις αυτής της απόφασης 
προκαλείται δαπάνη ύψους 2.200.000 δρχ. σε βάρος του 
τακτικού προϋπολογισμού της Γ.Γ. ΕΣΥΕ (ειδ. φορέας 13 
-610 και ΚΑΕ 0711) για το οικονομικό έτος 1998. 

4. Το Υπηρεσιακό Σημείωμα με αριθ. 62/26.1.1998 του 
Τμήματος Απογραφής Καταστημάτων και Επιχειρήσεων 
και Κατάρτισης Μητρώων τηςΔ/νσης Απογραφών της Γ.Γ. 
ΕΣΥΕ, αποφασίζουμε: 

1. Συμπληρώνουμε την απόφασή μας με αριθμό 7384/ 
Γ-291/21.4.1997 και θέμα: «Ανάθεση, έγκριση και προ¬ 
κήρυξη διενέργειας έρευνας για την ενημέρωση του Μη¬ 
τρώου Επιχειρήσεων» (ΦΕΚ 374/Τ.Β712.5.1997), όπως 
αυτή τροποποιήθηκε με την υπ’ αριθ. 21763/Γ-1122/ 
17.12.97 απόφαση, με τη δαπάνη των 2.200.000 δρχ. 


που θα βαρύνει τον ΚΑΕ 0711 του τακτικού προϋπολογι¬ 
σμού της Γ.Γ. ΕΣΥΕ (ειδ. φορέας 13-610). 

Συγκεκριμένα συμπληρώνουμε την παράγραφο 2 του 
σκεπτικού της ανωτέρω απόφασης, η οποία διατυπώνεται 
ως εξής: 

Παράγραφος 2 σκεπτικού απόφασης αριθ. 7384/Γ- 
291/21.4.1997, όπως αυτή τροποποιήθηκε με την από¬ 
φαση αριθ. 21763/Γ-1122/17.12.97: 

«Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ. ΕΣΥΕ (ειδ. φορέας 13-610, ΚΑΕ 5332 και 
ΚΑΕ 0711) και του Προγράμματος των Δημοσίων Επενδύ¬ 
σεων έτους 1998, συνολικού ύψους 154.700.000 δρχ. για 
τα οικονομικά έτη 1997 και 1998 και συγκεκριμένα: 
66.000.000 δρχ. για το οικονομικό έτος 1997 και 
88.700.000 δρχ. για το οικονομικό έτος 1998 
Το σύνολο της δαπάνης, κατά κωδικό, κατανέμεται ως 
εξής: 

ΚΑΕ 0711: 3.200.000 δρχ. 

ΚΑΕ 5332: 65.000.000 δρχ. 

Πρόγραμμα Δημοσίων Επενδύσεων 1998: 86.500.000 
δρχ. 

Για το οικονομικό έτος 1997: 

1.000.000 δρχ. με ΚΑΕ 0711 
65.000.000 δρχ. με ΚΑΕ 5332 
Για το οικονομικά έτος 1998: 

2.200.000 δρχ. με ΚΑΕ 0711. 

86.500.000 δρχ. από το Πρόγραμμα Δημοσίων Επενδύ¬ 
σεων 1998 

Οι δαπάνες συνολικού ύψους 151.500.000 δρχ. οι 
οποίες βαρύνουν τον ΚΑΕ 5332 και το Πρόγραμμα των 
Δημοσίων Επενδύσεων 1998, θα καλυφθούν από το Επι¬ 
χειρησιακό Πρόγραμμα «Κλεισθένης» για την αναδιοργά¬ 
νωση της Δημόσιας Διοίκησης, το οποίο χρηματοδοτείται 
κατά 50% από την Ε.Ε.». 

2. Κατά τα λοιπά ισχύει η απόφασή μας με αριθμό 7384/ 
Γ-291/21.4.1997, όπως αυτή τροποποιήθηκε με τηναπό- 
φαση αριθ. 21763/Γ-1122/17.12.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

-♦- 

Αριθ. Ε5/1048 (4) 

Πρακτική άσκηση σπουδαστών α) στο ΤΕΙ Πειραιά (Τμήμα 
Διοικητικών Υποθέσεων) β) στο Πανεπιστήμιο Αθη¬ 
νών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ' του Ν. 
1351/83 (ΦΕΚ 56/Α ) «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 
(ΦΕΚ 154/Α). 

3. Τις διατάξεις της παρ. 1 του άρθρου 11 του Ν. 
2327/95 (ΦΕΚ 156/Α). 

4. Τις διατάξεις του εδαφίου α’, της παρ. 3, του άρθρου 
22, του Ν. 2362/95 (ΦΕΚ 247/Α). 

5. Το γεγονός άτι, απά τις διατάξεις της απόφασης αυ¬ 
τής, προκαλεϊται δαπάνη το ύψος της οποίας αναφέρεται 
στην παρ. 4 της παρούσας απόφασης, στις οποίες επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Την αριθμ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και θρησκευμάτων «Ορι¬ 
σμός αρμοδιοτήτων Υφυπουργού του Υπουργείου Εθνι¬ 
κής Παιδείας και θρησκευμάτων (ΦΕΚ 937/Β/96)». 

7. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών» (ΦΕΚ 922/Β/96), αποφασίζουμε: 

1. Καθορίζουμε τον αριθμό θέσεων πρακτικής άσκησης 
σπουδαστών ΤΕΙ στο ΤΕΙ Πειραιά και στο Εθνικό και Καπο- 
διστριακό Πανεπιστήμιο Αθηνών, πέραν εκείνων των θέ¬ 
σεων που καθορίζονται σε προηγούμενες Υπουργικές 
Αποφάσεις ως εξής: 

ΤΕΙ Πειραιά, δύο (2) θέσεις σπουδαστών ΤΕΙ. 

Εθνικό και Καποδιστριακό Πανεπιστήμιο Αθηνών, εί¬ 
κοσι έξι (26) θέσεις σπουδαστών ΤΕΙ. 

2. Η πρακτική άσκηση των σπουδαστών ΤΕΙ πραγματο¬ 
ποιείται για ένα εξάμηνο αρχίζοντας από 1.4.98. 

3. Οι αποζημιώσεις και οι ασφαλιστικές εισφορές των 
ασκούμενων σπουδαστών ΤΕΙ βαρύνουν τους προϋπολο¬ 
γισμούς των παραπάνω Ιδρυμάτων. 

4. Από τις διατάξεις της απόφασης αυτής προκαλεϊται 
δαπάνη σε βάρος των προϋπολογισμών των: 

ΤΕΙ Πειραιά, ύψους 1.512.000 δρχ. (2 θέσεις χ 63.000 
χ 12 μήνες) για το 1998. 

Εθνικού και Καποδιστριακού Πανεπιστημίου Αθηνών 
ύψους 19.656.000 δρχ. (26 θέσεις χ 63.000 χ 12 μήνες) 
για το 1998. 

Για την ανωτέρω δαπάνη έχει εγγράφει πίστωση στους 
προϋπολογισμούς του 1998 των Ιδρυμάτων αυτών ως 
εξής: 

ΤΕ! Πειραιά 1.512.000 δρχ. στους ΚΑΕ 0289 και 0521 
για το 1998. 

Εθνικό και Καποδιστριακό Πανεπιστήμιο Αθηνών, 
20.000.000 δρχ. στον ΚΑ 0429, για το 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΝΙΚ. ΧΡΙΣΤΟΔΟ ΥΛΑΚΗΣ I. ΑΝΘΟΠΟΥΛΟΣ 


Αριθ. 755 (5) 

Μεταφορά οργανικής θέσης του Υπουργείου Εσωτερικών 
Δημόσιας Διοίκησης και Αποκέντρωσης στην Περιφέ¬ 
ρειας Ανατολικής Μακεδονίας - Θράκης. Ένταξη σε 
αντίστοιχη θέση και κατάταξη σε βαθμό, υπαλλήλου 
που μεταφέρθηκε στην Περιφέρεια Ανατολικής Μακε¬ 
δονίας - Θράκης, 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 2, παράγραφος 3 και του 
άρθρου 3, παράγραφος 4 του Ν. 2503/97 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α/30.5.97). 

2. Τις διατάξεις του άρθρου 25, παράγραφος 11 του Ν. 
2539/97 «Συγκρότηση της Πρωτοβάθμιας Τοπικής Αυτο¬ 
διοίκησης» (ΦΕΚ 244/Α/4.12.97). 

3. Την αριθμ. 3916/2,2.98 απόφαση του Υπουργού 
Εσωτερικών Δημόσιας Διοίκησης και Αποκέντρωσης «Με¬ 
ταφορά οργανικών θέσεων του Υπουργείου Εσωτερικών 
Δημόσιας Διοίκησης και Αποκέντρωσης σε Περιφέρειες 
του Κράτους» (ΦΕΚ 115/Β/2.2.98), διαπιστώνουμε: 

Ότι για τη στελέχωση της Περιφέρειας Ανατολικής Μα¬ 
κεδονίας - Θράκης μεταφέρθηκε αυτοδίκαια από το 
Υπουργείο Εσωτερικών Δημόσιας Διοίκησης και Αποκέ¬ 
ντρωσης μία (1) τακτική οργανική θέση μόνιμου προσωπι¬ 
κού κλάδου ΔΕ Τεχνικού. 

Την μεταφερόμενη οργανική θέση καταλαμβάνει ο 
υπάλληλος Βασιλειάδης Αναστάσιος ο οποίος εντάσσεται 
στον κλάδο ΔΕ Τεχνικού και κατατάσσεται στο βαθμό Β', 
με πλεονάζοντα χρόνο στο βαθμό κατά την 1.4.98, έτη 17 
μήνες 10 ημέρες 4. 

Από τις διατάξεις της παρούσας δεν προκαλεϊται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 1 Απριλίου 1998 

Ο Γενικός Γραμματέας 
ΣΤΑΥΡΟΣ ΚΑΜΠΕΛΗΣ 

- ♦ - 

Αριθ. 5213 (6) 

Τροποποίηση Οργανισμού Εσωτερικής Υπηρεσίας Κοινό¬ 
τητας Κτιμένης Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του Κώδικα περί κατάστασης προσωπικού ΟΤΑ 
όπως αντικαταστάθηκε με το άρθρο 8 παρ. 5 του Ν. 2307/ 
95. 

2. Τις διατάξεις του άρθρου 34 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Τις διατάξεις του Π.Δ. 37α/87 και του Π.Δ. 22/89. 

4. Τις διατάξεις του άρθρου 29Α του Ν. 1558/85, σχε¬ 
τικά με τον έλεγχο δαπανών που προκαλούν οι κανονιστι¬ 
κές Διοικητικές πράξεις. 

5. Τις διατάξεις του άρθρου 18 παρ. 12 του Ν. 1503/97 

Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις. 

6. Την αριθμ. 53560/6.8.86 εγκύκλιο του Υπουργείου 
Εσωτερικών. 

7. Την αριθμ. 2166/29.8.97 παροχή εξουσιοδότησης 
του Γενικού Γραμματέα Περιφέρειας Θεσσαλίας. 

8. Την αριθμ. 43/30.12.97 απόφαση του Κοινοτικού 
Συμβουλίου Καμένης με την οποία τροποποιείται ο Οργα¬ 
νισμός Εσωτερικής Υπηρεσίας της Κοινότητας Καμένης 
και δημιουργούνται θέσεις εποχιακού προσωπικού. 

9. Τη σύμφωνη γνώμη του Υπηρεσιακού Συμβουλίου 
Προσωπικού ΟΤΑ του άρθρου 8 Ν. 2307/95 όπως αυτή 
διατυπώθηκε στο αριθμ. 1/2/27.3.98 πρακτικό, αποφασί¬ 
ζουμε: 

Εγκρίνουμε την αριθμ. 43/30.12.97 απόφαση του Κοι¬ 
νοτικού Συμβουλίου Καμένης, σχετικά με τροποποίηση 
του Οργανισμού Εσωτερικής Υπηρεσίας της Κοινότητας 
Κτιμένης και τη δημιουργία έξι (6) θέσεων εποχιακού προ¬ 
σωπικού ως εξής: 

1. Στο άρθρο 1 προστίθεται εδάφιο β που αφορά την 
απασχόληση εποχιακού προσωπικού για τις ανάγκες των 
Ιαματικών Λουτρών Δρανίστας - ΚαΤτσας για το χρονικό 
διάστημα από 20 Μαΐου μέχρι 20 Οκτωβρίου κάθε έτους 
για τις παρακάτω θέσεις: 

Μία (1) θέση διοικητικού Υπαλλήλου 
Δύο (2) θέσεις εργατών (Λουτρονόμων) 

Δύο (2) θέσεις εργατών (καμαριέρες) 

Μία (1) θέση εργάτη γενικών καθηκόντων. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Κτιμένης, το ύφος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 9 Απριλίου 1998 

Με εντολή Γεν. Γραμμ. Περιφέρειας 
Ο Διευθυντής 
ΕΜΜΑΝ. ΑΝΤΙΜΗΣΑΡΗΣ 

-♦- 

Αριθ. 5211 (7) 

Τροποποίηση Οργανισμού Εσωτερικής Υπηρεσίας Συνδέ¬ 
σμου Ύδρευσης Καρδίτσας - Σοφάδων και πέριξ Κοι¬ 
νοτήτων Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του Κώδικα περί κατάστασης προσωπικού ΟΤΑ 
όπως αντικαταστάθηκε με το άρθρο 8 παρ. 5 του Ν. 2307/ 
95. 

2. Τις διατάξεις του άρθρου 34 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Τις διατάξεις του Π.Δ. 37α/87 και του Π.Δ. 22/89. 

4. Τις διατάξεις του άρθρου 29Α του Ν. 1558/85, σχε¬ 
τικά με τον έλεγχο δαπανών που προκαλοϋν οι κανονιστι¬ 
κές Διοικητικές πράξεις. 

5. Τις διατάξεις του άρθρου 18 παρ. 12 του Ν. 2503/97 
Διοίκηση, Οργάνωση, Στελέχωση της Περιφέρειας, ρύθ¬ 


μιση θεμάτων για την Τοπική Αυτοδιοίκηση και άλλες δια¬ 
τάξεις. 

6. Την αριθμ. 53560/6.8.86 εγκύκλιο του Υπουργείου 
Εσωτερικών. 

7. Την αριθμ. 2166/29.8.97 παροχή εξουσιοδότησης 
του Γενικού Γραμματέα Περιφέρειας Θεσσαλίας. 

8. Την αριθμ. 12/16.12.97 απόφαση του Διοικητικού 
Συμβουλίου του Συνδέσμου Ύδρευσης Καρδίτσας Σοφά¬ 
δων και πέριξ Κοινοτήτων με την οποία τροποποιείται ο 
Οργανισμός Εσωτερικής Υπηρεσίας του Συνδέσμου και 
δημιουργούνται θέσεις εποχιακού προσωπικού. 

9. Τπ σύμφωνη γνώμη του Υπηρεσιακού Συμβουλίου 
Προσωπικού ΟΤΑ του άρθρου 8 Ν. 2307/95 όπως αυτή 
διατυπώθηκε στο αριθμ. 1 /3/27.3.9Β πρακτικό, αποφασί¬ 
ζουμε: 

Εγκρίνουμε την αριθμ. 12/16.12.97 απόφαση του Διοι¬ 
κητικού Συμβουλίου του Συνδέσμου Ύδρευσης Καρδί¬ 
τσας - Σοφάδων και πέριξ Κοινοτήτων, σχετικά με τροπο¬ 
ποίηση του Οργανισμού Εσωτερικής Υπηρεσίας του Συν¬ 
δέσμου και τη δημιουργία τεσσάρων (4) θέσεων εποχια¬ 
κού προσωπικού ως εξής: 

1. Στο κεφ. 7 προσωπικό Ιδιωτικού Δικαίου προστίθε¬ 
νται εδάφια β, γ, δ ως εξής: 

β. Μία (1) θέση Υδραυλικού για τις ανάγκες του εξωτερι¬ 
κού συνεργείου του Συνδέσμου από 1.5.98 έως 31.12.98. 

γ. Μία (1) θέση Ηλεκτρολόγου για τις ανάγκες των διϋλι- 
στηρίων από 1.5.98 έως 31.12.98. 

δ. Δύο (2) τεχνίες για τις ανάγκες των διυλιστηρίων από 
1.5.98 έως 31.12.98. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Συνδέσμου 
Ύδρευσης Καρδίτσας - Σοφάδων και πέριξ Κοινοτήτων, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 9 Απρλίου 1998 

Με εντολή Γ εν. Γ ραμμ. Περιφέρειας 
Ο Διευθυντής 
ΕΜΜΑΝ ΑΝΤΙΜΗΣΑΡΗΣ 

-♦- 

Αριθ. 11546 Ο) 

Σύσταση δημοτικού Νομικού Προσώπου με την επωνυμία 
«Δημοτικός Παιδικός Σταθμός» στο Δήμο Αγίου Αθανα¬ 
σίου του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6-8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ. 10 του άρθρου 6 του Ν. 2503/ 
1997 (ΦΕΚ 107/1997). 

3. Την αριθ. Π2β/2827/17.7.1997 (ΦΕΚ 637 τ.Β') από¬ 
φαση του Υπουργού Εσωτερικών Δημόσιας Διοίκησης και 
Αποκέντρωσης με θέμα «Πρότυπος κανονισμός λειτουρ¬ 
γίας δημοτικών νομικών προσώπων παιδικών και βρεφο¬ 
νηπιακών σταθμών». 

4. Την αριθ. Π2β/3896/2.3.1995 (ΦΕΚ 198 τ.Β') από- 

φάση του Υπουργού Υγείας, Πρόνοιας και Κοινωνικών 
Ασφαλίσεων με την οποία μεταβιβάζεται ο Κρατικός Παι¬ 
δικός Σταθμός Αγίου Αθανασίου <Π.Δ. σύστασης 559/ 
1982, ΦΕΚ 98 τ.Α’) στο Δήμο Αγίου Αθανασίου. 

5. Τις αριθ. 96/1994 και 13/1998 αποφάσεις του Δη μο- 
τικού Συμβουλίου Αγίου Αθανασίου που αφορούν τη μετα¬ 
βίβαση του Κ.Π.Σ. Αγίου Αθανασίου και τη σύσταση του 
παραπάνω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Δημοτικός Παιδικός Σταθμός» στο Δήμο Αγίου 
Αθανασίου του Νομού μας. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζόμενων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπυργείου Υγείας και 
Πρόνοιας. 

β) Η ετήσια επιχορήγηση του Δήμου Αγίου Αθανασίου 
ύψους 500.000 δρχ. τουλάχιστον. 

γ) Έκτακτες επιχορηγήσεις του Δήμου Αγίου Αθανα¬ 
σίου ή όλων φορέων του Δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παραγράφου 3 του 
Δημοτικού και Κοινοτικού Κώδικα και των άρθρων 3 και 4 
της αριθμ. Π2β/2827/17.7.1997 (ΦΕΚ 637 τ. Β - ) απόφα¬ 
σης του Υπουργού Εσωτερικών Δημόσιας Διοίκησης και 
Αποκέντρωσης. 

5. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του Προϋπολογισμού 
του Δήμου Αγίου Αθανασίου του έτους 1998 κλαι των 
επομένων οικονομικών ετών ύψους 500.000 δρχ. τουλά¬ 
χιστον. Η σχετική πίστωση έχει εγγραφεί στον Κ.Α. 211,9γ 
του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Απριλίου 1998 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 11390 (9) 

Τροποποίηση της συστατικής πράξης της Δημοτικής Ανα¬ 
πτυξιακής Επιχείρησης Κουφαλίων (Δ.Α.Ε.Κ.) Ν. Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις τπς παρ. 3 του άρθρου 277 του Π.Δ/τος 
410/1995 (Δ.Κ.Κ.). 

2) Τις διατάξεις της παρ. 10 του άρθρου 6 του Ν. 2503/ 
1997 (107/Α/1997). 

3) Την απόφαση του Υπουργού Εσωτερικών αριθμ. 
25097/9.4.1984 (ΦΕΚ 244Β ) «Καθορισμός των ανα¬ 
γκαίων λεπτομερειών για την εφαρμογή των διατάξεων 
των άρθρων 205-213 του Ν. 1065/1980». 

4) Την αριθμ . 7703/3.3.1995 (ΦΕΚ 201 /Β/22.3.1995) 
απόφασή μας που αφορούσε τη σύσταση της παραπάνω 
επιχείρησης όπως τροποποιήθηκε και συμπληρώθηκε με¬ 
ταγενέστερα με την όμοια αριθμ. 1406/24.1.1997 (ΦΕΚ 
118/Β/16.2.1997). 

5) Τη σχετική οικονομοτεχνική μελέτη. 

6) Την αριθμ. 68/1998 απόφαση του Δημοτικού Συμ¬ 
βουλίου Κουφαλίων, αποφασίζουμε: 

Τροποποιείται η αριθμ. 7703/3.3.1995 (ΦΕΚ 201/Β/ 
22.3.1995) απόφασή μας που αφορούσε τη σύσταση της 
παραπάνω επιχείρησης όπως τροποποιήθηκε και συμπλη¬ 
ρώθηκε μεταγενέστερα με την όμοια αριθμ. 1406/ 
24.1.1997 (ΦΕΚ 118/Β/16.2.1997) και ειδικότερα σατην 
παρ. 3 στην οποία προστίθεται και ο κατωτέρω σκοπός: 

Η μετακίνηση με μεταφορικά μέσα της επιχείρησης των 
εργαζομένων στο Δήμο και τη Δημοτική επιχείρηση Κου¬ 
φαλίων και των κατοίκων στα ευρύτερα όρια του Δήμου 
Κουφαλίων. 

Κατά τα λοιπά ισχύει η αριθμ. 7703/3.3.1995 (ΦΕΚ 
201/Β/22.3.1995) απόφασή μας όπως τροποποιήθηκε 
και συμπληρώθηκε μεταγενέστερα με την όμοια αριθμ. 
1406/24.1.1997 (ΦΕΚ 118/Β/16.2.1997). 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού του Δήμου Κου¬ 
φαλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Απριλίου 1998 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- ♦- 

Αριθ. 4040 (10) 

Αναπροσαρμογή της εφάπαξ αποζημίωσης των φορτ/τών 
που υπάγονται στο ΚΑΦ ΞΗΡΑΣ ΡΟΔΟΥ. 

Ο ΔΙΕΥΘΥΝΤΗΣ ΤΟΠ. ΑΥΤ/ΣΗΣ 

ΚΑΙ Δ/ΣΗΣ Ν. ΔΩΔΕΚΑΝΗΣΟΥ 

Έχοντας υπόψη: 

α) Το άρθρο 7 του Ν. 2503/97 (ΦΕΚ 107/Α/30.5.1997) 
«Περί Διοίκησης, οργάνωσης, στελέχωσης της Περιφέ¬ 
ρειας κ.λ.π.». 

β) Την υπ’ αριθμ. 4699/29.8.1997 απόφαση Γενικού 
Γραμματέα Περιφέρειας Νοτίου Αιγαίου «Περί ανάθεσης 

υπογραφής εγγράφων με εντολή του Διευθυντή Τοπ. Αυ¬ 
τοδιοίκησης και Διοίκησης». 

γ) Το άρθρο 6 Ν.Δ. 1254/49(288-Α), ΝΔ 532/70(103- 
Α), ΒΔ 711/70(235-Α), ΠΔ 369/89 αρ. 3 παρ. Ιεδ. β 
υπεδ. γγ' (164-Α), Ν. 2240/94(153-Α), Ν. 2386/96(43-Α) 
και άρθρο 14 Ν. 2399/96 (90-Α). 

δ) Το άρθρο 16 της υπ’ αριθμ. 62736/13664/ 
15.2.1960 (ΦΕΚ 73-Β) απόφασης Υπουργού Εργασίας 
«Περί εγκρίσεως Κανονισμού ΚΑΦ ΞΗΡΑΣ ΡΟΔΟΥ». 

ε) Την ισχύουσα απόφαση αναπροσαρμογής εφάπαξ 
αποζημίωσης των φορτ/τών που υπάγονται στο ΚΑΦ =Η- 
ΡΑΣ ΡΟΔΟΥ αριθμ. 02/10.4.1997 και 
στ) Το υπ' αριθμ. 10807/3/1997 έγγραφο Υπουργείου 
Εργασίας και Κοινωνικών Ασφαλίσεων, αποφασίζουμε: 

Αναπροσαρμόζουμε την εφάπαξ αποζημίωση των 
φορτ/τών που υπάγονται στο ΚΑΦ ΞΗΡΑΣ ΡΟΔΟΥ κατά 
ποσοστό 35% στα ισχύοντα κλιμάκια καθώς και στο ανώ¬ 
τατο όριο όπως παρακάτω: 

α) Για κάθε δέκα πρώτα έτη συμμετοχής στο ΚΑΦ 
1.275.750 ΔΡΧ. 

β) Για κάθε έτος συμμετοχής από το ενδέκατο (11ο) μέ¬ 
χρι και το τριακσστό πέμπτο (35ο) 255.150 δρχ. 

γ) Το ανώτατο όριο της εφάπαξ αποζημίωσης δεν δύνα- 
ται να υπερβαίνει το ποσό των 7.654.500 δρχ. 

Από τις διατάξεις της παρούσης δεν προκαλείται δα¬ 
πάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 10 Απριλίου 1998 

Με εντολή Γεν. Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

-Φ- 

Αριθ. ΔΥΠ. οικ. 3513 (11) 

Τροποποίηση της 1747/29.4.91 απόφασης του Νομάρχη 
Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», του Α.Ν. 2520/40 ΦΕΚ 237/40 «περί 
Υγειονομικών Διατάξεων», των άρθρων 8, 15 του Ν. 
1579/85 (ΦΕΚ 217/85) «Ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες δια¬ 
τάξεις». 

2. Την υπ' αριθμ. Αιβ/8181/87 (ΦΕΚ 57/Β/87) από¬ 
φαση του Υπουργείου Υγείας, Πρόνοιας «περί όρων ιδρύ- 
σεως και λειτουργίας πτηνοκτηνοτροφικών εγκαταστά¬ 
σεων». 


3. Την υπ αριθμ. 1747/29.4.1991 απόφασή μας «Ανα¬ 
συγκρότηση Δευτεροβάθμιας Επιτροπής ελέγχου επιχει¬ 
ρήσεων σταυλισμού ζώων και επεξεργασίας ζωικών προ¬ 
ϊόντων». 

4. Το υπ’ αριθμ. 538/20.3.1998 έγγραφο της Δ/νσης 
Κτηνιατρικής Νομαρχιακής Αυτοδιοίκησης Πρέβεζας 
«Ορισμός υπαλλήλων σε επιτροπές», αποφασίζουμε: 

1. Τροποποιούμε την υπ’ αριθμ. 1747/29.4.1991 από¬ 
φαση μόνον ως προς το μέρος που αφορά στις επιχειρή¬ 
σεις σταυλισμού ζώων και επεξεργασίας ζωικών προϊό¬ 
ντων των Δήμων και Κοινοτήτων του Νομού μας, που ελέγ¬ 
χονται κτηνιατρικά από τη Δ/νση Κτηνιατρικής Πρέβεζας, 
και ορίζουμε ως τακτικό μέλος το Σπύρο Παπουτσή κτη¬ 
νίατρο της Δ/νσης Κτηνιατρικής Πρέβεζας με αναπλη¬ 
ρωτή του το θωμά Κουτσιανικούλη κτηνίατρο του αγροτι¬ 
κού Κτηνιατρείου Πρεέβεζας. 

2. Κατά τα λοιπά ισχύει η τροποποιούμενη απόφασή 
μας. 

3. Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από της κοινοποίησης. 

Άρτα, 22 Απριλίου 1998 

Ο Νομάρχης 
ΧΡ. ΠΑΠΑΓΕΩΡΓΙΟΥ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1126/18.12.1997 τ. Β' που δημοσιεύθηκε η 
1/1997 αστυνομική διάταξη , επιφέρονται οι εξής διορθώ¬ 
σεις: 

α) Μετά την παράγραφο 4 (σελίδα 14533), παραλεί- 
φθηκε η αναγραφή «Άρθρο 1». 

β) Στο άρθρο 1: 

(1) Μετά την υποπαράγραφο (1) της παραγράφου α, πα- 
ραλείφθηκε το εδάφιο (α): «(α). Τα μέσα εκκενώσεως και 
μεταφοράς έχουν τελειοποιηθεί». 

(2) Στην παράγραφο α, εδάφιο (β), υποπαράγραφος (1) 
και στην τέταρτη σειρά αυτής, αναγράφηκαν λανθασμένα 
οι λέξεις «Νόου» και «Όωπς», αντί του ορθού «Νόμου» και 
«όπως», αντίστοιχα. 

(3) Στην τρίτη σειρά της παραγράφου β, αναγράφηκε 
λανθασμένα η λέξη «προλήεως», αντί του ορθού «προλή- 
ψεως». 

γ) Στο τέλος της αστυνομικής διάταξης’δεν αναγράφηκε 
ότι αυτή εγκρίθηκε και από το Νομάρχη Πέλλας στις 
21.11.1997, 

(Από τη Διεύθυνση Αστυνομίας θεσ/νίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



